CELEX: 22021A1216(01)
Language: mt
Date: 2021-10-04 00:00:00
Title: Ftehim fil-Forma ta’ Skambju ta’ Ittri bejn l-Unjoni Ewropea u l-Awstralja skont l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) tal-1994, relatat mal-modifika ta’ konċessjonijiet fuq il-kwoti tariffarji kollha inklużi fl-iskeda CLXXV tal-UE bħala konsegwenza tal-ħruġ tar-Renju Unit mill-Unjoni Ewropea

16.12.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 452/3
               
            
         FTEHIM
         fil-Forma ta’ Skambju ta’ Ittri bejn l-Unjoni Ewropea u l-Awstralja skont l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) tal-1994, relatat mal-modifika ta’ konċessjonijiet fuq il-kwoti tariffarji kollha inklużi fl-iskeda CLXXV tal-UE bħala konsegwenza tal-ħruġ tar-Renju Unit mill-Unjoni Ewropea
         A.   Ittra mill-Unjoni Ewropea
         
         Sinjur/Sinjura,
         Wara n-negozjati taħt l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) tal-1994 fir-rigward tal-modifika ta’ konċessjonijiet fuq il-kwoti tariffarji inklużi fl-Iskeda tat-Tariffi CLXXV tal-Unjoni Ewropea bħala konsegwenza tal-ħruġ tar-Renju Unit mill-Unjoni Ewropea (‘UE’) kif ikkomunikat lill-Membri tad-WTO fid-dokument G/SECRET/42/Add.2, l-Awstralja u l-UE jaqblu li jikkonkludu n-negozjati fuq il-bażi li ġejja:
         Mingħajr preġudizzju għal negozjati futuri taħt l-Artikolu XXVIII tal-GATT tal-1994 u għall-finijiet tal-ħruġ tar-Renju Unit mill-UE biss, l-Awstralja taqbel mal-prinċipju u l-metodoloġija tat-tqassim tal-impenji kwantitattivi skedati fil-forma tal-kwoti tariffarji tal-UE li inkludew ir-Renju Unit, li permezz tiegħu kwantità mqassma ta’ dawk il-kwoti, tittieħed mill-UE mingħajr ir-Renju Unit u l-bqija tittieħed mir-Renju Unit. Dan jirrifletti ċ-ċirkostanzi uniċi li jirriżultaw mill-ħruġ tar-Renju Unit mill-UE.
         Fir-rigward tal-kwoti tariffarji fejn l-Awstralja għandha drittijiet ta’ negozjar jew ta’ konsultazzjoni taħt l-Artikolu XXVIII tal-GATT tal-1994, l-Awstralja taqbel u hija sodisfatta dwar l-impenji proposti għall-kwantità tal-kwota tariffarja kif stabbiliti fid-dokument G/SECRET/42/Add.2 meħuda mill-UE mingħajr ir-Renju Unit.
         Minkejja l-paragrafu preċedenti, fir-rigward tal-kwoti tariffarji ta’ hawn taħt l-Awstralja u l-UE jaqblu kif ġej:
         
                     —
                  
                  
                     Kwota tariffarja 005 (Laħam ta’ annimali bovini/Ġewwieni li jittiekel ta’ annimali bovini): il-volum tal-UE tal-parti Awstraljana speċifika għall-pajjiż se jiġi aġġustat għal 3 389 tunnellata;
                  
               
                     —
                  
                  
                     Kwota tariffarja 020 (Laħam tan-nagħaġ jew tal-mogħoż: frisk, imkessaħ jew iffriżat): il-volum tal-UE tal-parti Awstraljana speċifika għall-pajjiż se jiġi aġġustat għal 5 851 tunnellata;
                  
               
                     —
                  
                  
                     Kwota tariffarja 038 (Ġobon għall-ipproċessar): il-volum tal-UE tal-kwota Awstraljana speċifika għall-pajjiż se jiġi aġġustat għal 150 tunnellata;
                  
               
                     —
                  
                  
                     Kwota tariffarja 040 (Cheddar): il-volum tal-UE tal-kwota Awstraljana speċifika għall-pajjiż se jiġi aġġustat għal 1 113-il tunnellata;
                  
               
                     —
                  
                  
                     Kwota tariffarja 076 (Ross nofsu mitħun jew mitħun kollu): is-suballokazzjoni Awstraljana ta’ din il-kwota amministrata internament skont il-leġiżlazzjoni rilevanti tal-UE se tiġi aġġustata għal 240 tunnellata. L-UE taqbel li testendi l-perjodu tal-importazzjonijiet għas-suballokazzjoni tar-ross Awstraljan li jibda mill-bidu tal-perjodu tal-kwota tariffarja fl-1 ta’ Jannar mingħajr ebda restrizzjoni tal-volum fis-subperjodi sussegwenti rilevanti (jiġifieri mill-1 ta’ Jannar sat-30 ta’ Settembru). L-UE ser iżżomm l-arranġamenti eżistenti ta’ riallokazzjoni tal-kwota fuq bażi ta’ nazzjon l-aktar iffavorit mill-1 ta’ Ottubru sal-31 ta’ Diċembru;
                  
               
                     —
                  
                  
                     Kwota tariffarja 098 (zokkor tal-kannamieli mhux raffinat għar-raffinar): il-volum tal-UE tal-kwota Awstraljana speċifika għall-pajjiż se jiġi aġġustat għal 9 925 tunnellata.
                  
               Dan il-ftehim ma jippreġudikax in-negozjati bejn l-UE u Membri oħra tad-WTO bi drittijiet taħt l-Artikolu XXVIII tal-GATT tal-1994 fir-rigward tal-kwoti tariffarji erga omnes ikkonċernati. L-UE timpenja ruħha li tikkonsulta mal-Awstralja jekk ir-riżultat ta’ dawk in-negozjati jbiddel l-ishma stabbiliti fid-dokument G/SECRET/42/Add.2.
         L-UE u l-Awstralja għandhom jinnotifikaw lil xulxin meta jkunu tlestew il-proċeduri interni tagħhom għad-dħul fis-seħħ ta' dan il-Ftehim. Dan il-Ftehim għandu jidħol fis-seħħ fid-data tal-aħħar notifika.
         Inkun obbligat lejk jekk tikkonferma li l-Gvern tiegħek jaqbel ma' dan t'hawn fuq.
         Għandi l-unur nipproponi li din l-ittra u l-konferma tal-Gvern tiegħek għandhom flimkien jikkostitwixxu Ftehim fil-forma ta’ Skambju ta’ Ittri bejn l-Unjoni Ewropea u l-Awstralja, inkluż għall-finijiet tal-Artikolu XXVIII:3(a) u (b) tal-GATT tal-1994.
         Nassigurak, Sinjur/Sinjura, mill-ikbar stima li għandi lejk.
         
            
               
         
         B.   Ittra mill-Awstralja
         
         Sinjur/Sinjura,
         Għandi l-unur ngħarrfek li rċevejt l-ittra tiegħek bid-data tal-lum, li tgħid hekk:
         “Wara n-negozjati taħt l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) tal-1994 fir-rigward tal-modifika ta’ konċessjonijiet fuq il-kwoti tariffarji inklużi fl-Iskeda tat-Tariffi CLXXV tal-Unjoni Ewropea bħala konsegwenza tal-ħruġ tar-Renju Unit mill-Unjoni Ewropea (‘UE’) kif ikkomunikat lill-Membri tad-WTO fid-dokument G/SECRET/42/Add.2, l-Awstralja u l-UE jaqblu li jikkonkludu n-negozjati fuq il-bażi li ġejja:
         Mingħajr preġudizzju għal negozjati futuri taħt l-Artikolu XXVIII tal-GATT tal-1994 u għall-finijiet tal-ħruġ tar-Renju Unit mill-UE biss, l-Awstralja taqbel mal-prinċipju u l-metodoloġija tat-tqassim tal-impenji kwantitattivi skedati fil-forma tal-kwoti tariffarji tal-UE li inkludew ir-Renju Unit, li permezz tiegħu kwantità mqassma ta’ dawk il-kwoti, tittieħed mill-UE mingħajr ir-Renju Unit u l-bqija tittieħed mir-Renju Unit. Dan jirrifletti ċ-ċirkostanzi uniċi li jirriżultaw mill-ħruġ tar-Renju Unit mill-UE.
         Fir-rigward tal-kwoti tariffarji fejn l-Awstralja għandha drittijiet ta’ negozjar jew ta’ konsultazzjoni taħt l-Artikolu XXVIII tal-GATT tal-1994, l-Awstralja taqbel u hija sodisfatta dwar l-impenji proposti għall-kwantità tal-kwota tariffarja kif stabbiliti fid-dokument G/SECRET/42/Add.2 meħuda mill-UE mingħajr ir-Renju Unit.
         Minkejja l-paragrafu preċedenti, fir-rigward tal-kwoti tariffarji ta’ hawn taħt l-Awstralja u l-UE jaqblu kif ġej:
         
                     —
                  
                  
                     Kwota tariffarja 005 (Laħam ta’ annimali bovini/Ġewwieni li jittiekel ta’ annimali bovini): il-volum tal-UE tal-parti Awstraljana speċifika għall-pajjiż se jiġi aġġustat għal 3 389 tunnellata;
                  
               
                     —
                  
                  
                     Kwota tariffarja 020 (Laħam tan-nagħaġ jew tal-mogħoż: frisk, imkessaħ jew iffriżat): il-volum tal-UE tal-parti Awstraljana speċifika għall-pajjiż se jiġi aġġustat għal 5 851 tunnellata;
                  
               
                     —
                  
                  
                     Kwota tariffarja 038 (Ġobon għall-ipproċessar): il-volum tal-UE tal-kwota Awstraljana speċifika għall-pajjiż se jiġi aġġustat għal 150 tunnellata;
                  
               
                     —
                  
                  
                     Kwota tariffarja 040 (Cheddar): il-volum tal-UE tal-kwota Awstraljana speċifika għall-pajjiż se jiġi aġġustat għal 1 113-il tunnellata;
                  
               
                     —
                  
                  
                     Kwota tariffarja 076 (Ross nofsu mitħun jew mitħun kollu): is-suballokazzjoni Awstraljana ta’ din il-kwota amministrata internament skont il-leġiżlazzjoni rilevanti tal-UE se tiġi aġġustata għal 240 tunnellata. L-UE taqbel li testendi l-perjodu tal-importazzjonijiet għas-suballokazzjoni tar-ross Awstraljan li jibda mill-bidu tal-perjodu tal-kwota tariffarja fl-1 ta’ Jannar mingħajr ebda restrizzjoni tal-volum fis-subperjodi sussegwenti rilevanti (jiġifieri mill-1 ta’ Jannar sat-30 ta’ Settembru). L-UE ser iżżomm l-arranġamenti eżistenti ta’ riallokazzjoni tal-kwota fuq bażi ta’ nazzjon l-aktar iffavorit mill-1 ta’ Ottubru sal-31 ta’ Diċembru;
                  
               
                     —
                  
                  
                     Kwota tariffarja 098 (zokkor tal-kannamieli mhux raffinat għar-raffinar): il-volum tal-UE tal-kwota Awstraljana speċifika għall-pajjiż se jiġi aġġustat għal 9 925 tunnellata.
                  
               Dan il-ftehim ma jippreġudikax in-negozjati bejn l-UE u Membri oħra tad-WTO bi drittijiet taħt l-Artikolu XXVIII tal-GATT tal-1994 fir-rigward tal-kwoti tariffarji erga omnes ikkonċernati. L-UE timpenja ruħha li tikkonsulta mal-Awstralja jekk ir-riżultat ta’ dawk in-negozjati jbiddel l-ishma stabbiliti fid-dokument G/SECRET/42/Add.2.
         L-UE u l-Awstralja għandhom jinnotifikaw lil xulxin meta jkunu tlestew il-proċeduri interni tagħhom għad-dħul fis-seħħ ta' dan il-Ftehim. Dan il-Ftehim għandu jidħol fis-seħħ fid-data tal-aħħar notifika.
         Inkun obbligat lejk jekk tikkonferma li l-Gvern tiegħek jaqbel ma' dan t'hawn fuq.
         Għandi l-unur nipproponi li din l-ittra u l-konferma tal-Gvern tiegħek għandhom flimkien jikkostitwixxu Ftehim fil-forma ta’ Skambju ta’ Ittri bejn l-Unjoni Ewropea u l-Awstralja, inkluż għall-finijiet tal-Artikolu XXVIII:3(a) u (b) tal-GATT tal-1994.”.
         B’dan għandi l-unur nesprimi l-qbil tal-Gvern tiegħi mal-ittra t'hawn fuq.